**LĒMUMS**

LIEPĀJĀ

|  |  |
| --- | --- |
| 2020.gada 21.maijā |  Nr.239/8(prot. Nr.8, 25.§) |

Par tīkla reklāmas izvietošanu Liepājas pilsētā

Pamatojoties uz Ministru kabineta 2012.gada 30.oktobra noteikumu Nr.732 "Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu" 31.2.apakšpunktu, starp Liepājas pilsētas domi un sabiedrību ar ierobežotu atbildību "Clear Channel Latvia" 2015.gada 8.maijā noslēgto līgumu "Par tīkla reklāmas izvietošanu Liepājas pilsētā", izskatot sabiedrības ar ierobežotu atbildību "Clear Channel Latvia" 2020.gada 26.februāra vēstuli Nr.01-017/20 "Par sadarbības turpināšanu tīkla reklāmas izvietošanā" un Liepājas pilsētas domes pastāvīgās Pilsētas attīstības komitejas 2020.gada 14.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Pagarināt 2015.gada 8.maijā noslēgto līgumu "Par tīkla reklāmas izvietošanu Liepājas pilsētā" (turpmāk - Līgums) ar sabiedrību ar ierobežotu atbildību "Clear Channel Latvia" (reģistrācijas Nr.40003547864; juridiskā adrese: Vaļņu iela 3-1, Rīga) uz 5 (pieciem) gadiem, apstiprinot reklāmas objekta faktisko lietošanu no 2020.gada 8.maija līdz dienai, kad spēkā stāsies vienošanās par Līguma pagarināšanu.

2. Pilnvarot Liepājas pilsētas pašvaldības iestādi "Liepājas pilsētas būvvalde" slēgt vienošanos par lēmuma 1.punktā minētā Līguma termiņa pagarināšanu.

3. Gadījumā, ja sabiedrības ar ierobežotu atbildību "Clear Channel Latvia" vainas dēļ vienošanās netiek noslēgta viena mēneša laikā no lēmuma pieņemšanas dienas, lēmums zaudē spēku.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Liepājas pilsētas būvvaldei, Izpilddirektora birojam, Finanšu pārvaldei, Juridiskajai daļai, Nekustamā īpašuma pārvaldei, SIA "Clear Channel Latvia" |